UZNESENIE VLÁDY SLOVENSKEJ REPUBLIKY
č. 
zo 

k návrhu Projektu decentralizácie verejnej správy

Číslo materiálu: |
Predkladateľ: | splnomocnenec vlády SR pre decentralizáciu verejnej správy
Vláda
A.	schvaľuje
A.1.	projekt decentralizácie verejnej správy ako záväzné východisko a podklad pre uskutočňovanie ďalších prác na nej;
A.2.	decentralizáciu v projekte uvedených pôsobností na obecnú samosprávu a samosprávu vyšších územných celkov;
A.3.	zrušenie okresných úradov a krajských úradov a začiatok činnosti novej štruktúry miestnej štátnej správy k 1. januáru 2004; 

B.	ukladá
podpredsedovi vlády a ministrovi financií
podpredsedovi vlády a ministrovi hospodárstva a pre správu a privatizáciu národného majetku
ministrovi vnútra
ministrovi dopravy, pôšt a telekomunikácií
ministrovi kultúry
ministrovi školstva
ministrovi zdravotníctva
ministrovi výstavby a regionálneho rozvoja
ministrovi práce, sociálnych vecí a rodiny
ministrovi pôdohospodárstva
ministrovi životného prostredia
ministrovi obrany

B.1.	v súlade so schváleným projektom vypracovať a predložiť na rokovanie vlády návrhy potrebných legislatívnych zmien existujúcich zákonov, ktoré sú dotknuté procesom decentralizácie, resp. návrhy nových zákonov na úsekoch, na ktorých jednotlivé ministerstvá vykonávajú štátnu správu, bez nároku na zamestnanosť a ďalšie zdroje štátneho rozpočtu
termíny : podľa časti 8 materiálu

ministrovi spravodlivosti
B.2 .     predložiť na rokovanie vlády SR koncepciu  správneho súdnictva 
			do 30. septembra 2003
B.3	vypracovať a predložiť na rokovanie vlády návrh zákona o kontrole v územnej samospráve
			do 30. júna 2003

ministrovi vnútra 

B.4	predložiť na rokovanie vlády SR návrh terminológie v miestnej štátnej správe
		do 29. mája 2003

B.5	predložiť na rokovanie vlády návrh optimalizácie usporiadania miestnej štátnej správy z hľadiska efektívnosti zabezpečovania úloh a z hľadiska dostupnosti pre občanov
		do 29. mája 2003

predsedovi Úradu pre štátnu službu SR

B.6	vytvoriť legislatívne podmienky na pripravované zmeny vo vzťahu k ďalšiemu presunu štátnych zamestnancov na orgány samosprávy, ku zrušeniu orgánov miestnej štátnej správy a k novému usporiadaniu orgánov špecializovanej miestnej štátnej správy v území
			do 30. júna 2003

splnomocnencovi vlády SR pre decentralizáciu verejnej správy

B.7	predložiť na rokovanie vlády SR návrh komunálnej reformy (reformy miestnej samsoprávy)
		do 31. marca 2004
C. žiada
	predsedu Najvyššieho kontrolného úradu SR
C.1. 	v súlade so schváleným projektom vypracovať a predložiť na rokovanie vlády návrh potrebných legislatívnych zmien zákona č. 39/1993 Z. z. o Najvyššom kontrolnom úrade Slovenskej republiky
		18. júna 2003
    Vykonajú: minister vnútra
podpredseda vlády a minister financií
podpredseda vlády a minister hospodárstva a pre správu a privatizáciu národného majetku
minister dopravy, pôšt a telekomunikácií
minister kultúry
minister školstva
minister zdravotníctva
minister výstavby a regionálneho rozvoja
minister práce, sociálnych vecí a rodiny
minister pôdohospodárstva
minister životného prostredia
minister obrany
minister spravodlivosti
predseda Najvyššieho kontrolného úradu Slovenskej republiky
		splnomocnenec vlády SR pre decentralizáciu verejnej správy